Cea mai dificilă secțiune din Autostrada Unirii necesită o mobilizare masivă. Câte locuri de muncă vor fi create
În jur de 22.000 de muncitori sunt necesari pentru a construi secțiunea montană Sărățeni-Pipirig din Autostrada Unirii (A8), conform calculelor publicate marți, 5 noiembrie, de Compania Națională de Investiții Rutiere. Pentru fiecare lot, nevoia de forță de muncă ajunge până la 7.000 de angajați, deși nu este clar din mesajul companiei pe ce durată vor fi create locurile de muncă.